จัดกลยุทธ์ภาคบ่าย ชู 3 หุ้น Top Trading ประจำวันนี้
จัดกลยุทธ์ภาคบ่าย ชู 3 หุ้น Top Trading ประจำวันนี้
24 ม.ค. 2560

บล.โนมูระ พัฒนสิน ระบุในบทวิเคราะห์ (24 ม.ค.) ว่า PTA สัญญาเดือน พ.ค. 2560 ในตลาดจีน ปรับตัวขึ้น 64 หยวนต่อเมตริกตันสู่ 5,550 หยวน ใกล้ระดับสูงสุดของปี 2559 อีกครั้ง ซึ่งเป็นผลบวกต่อ IVL ที่เลือกเป็น Top Trading วันนี้ เก็งกำไรต้าน 37 บาท แนวรับ 35.5 บาท นอกจากนี้ราคาน้ำตาลโลกเพิ่มเปิดตลาด  เพิ่มขึ้น 0.44% สู่ 20.73 เซนต์ต่อปอนด์ ซึ่งเป็นปัจจัยบวกต่อ BRR, KSL
ด้านราคาหุ้น IVL ล่าสุด ณ เวลา 15.59 น. อยู่ที่ 36 บาท ปรับตัวขึ้น 0.75 บาท หรือ 2.13% ด้วยมูลค่าซื้อขาย 1.03 พันล้านบาท
ขณะที่ราคาหุ้น BRR อยู่ที่ 16 บาท ปรับตัวลง 0.10 บาท หรือ 0.62% ด้วยมูลค่าซื้อขาย 21.67 ล้านบาท และราคาหุ้น KSL อยู่ที่ 6.50 บาท ปรับตัวขึ้น 0.05 บาท หรือ 0.78% ด้วยมูลค่าซื้อขาย 38.05 ล้านบาท
 